மூச்சியக்கம்
'''மூச்சியக்கம்''' (''Respiration'') அல்லது சுவாசம் என்பது [[விலங்கு]]கள் உயிர்வாழ்வதற்கான இன்றியமையாத ஒரு உடலியக்க செயல்முறையாகும். '''மூச்சியக்கம்''' என்பது  [[காற்று|காற்றிலிருந்து]] [[ஆக்சிசன்]] [[உடல்]] [[இழையம்|இழையங்களில்]] உள்ள [[உயிரணு|கலங்களுக்குக்]] கொண்டு செல்லப்படுவதையும், கலங்களில் இருந்து கழிவுப் பொருளாக பெறப்படும் [[காபனீரொட்சைட்டு]] உடலில் இருந்து வெளியே கொண்டு வரப்படுவதையும் குறிக்கும் செயல்முறையாகும்.
 
 ஓர் [[உயிரணு]] (ஒரு கல) [[உயிரினம்|உயிரினங்களில்]] [[வளிமப் பரிமாற்றம்|வளிமப் பரிமாற்றத்துக்கு]] எளிமையான [[பரவல்|பரவலே]] போதுமானது. இங்கே ஒவ்வொரு உயிரணுவும் வெளிக் [[காற்று]] மண்டலத்துடன் தொடர்பு கொண்டுள்ளது. இதனால் [[வளிமம்|வளிமங்கள்]] குறைவான தொலைவே செல்லவேண்டியுள்ளது. இதற்கு மாறாக [[மனிதர்|மனிதரைப்]] போன்ற பல உயிரணுக்களையுடைய விலங்குகளில் வெளியில் இருந்து அவற்றின் உட்பகுதிகளில் உள்ள உயிரணுக்களுக்கு வளிமங்கள் செல்லவேண்டிய தூரம் அதிகம். இதனால் வளிமங்களைச் செயல் திறனுடன் பரிமாற்றம் செய்வதற்கு ஒரு [[மூச்சுத் தொகுதி]] தேவை. மூச்சுத் தொகுதி, வளிமங்களைக் கொண்டு செல்வதற்கு குருதிச் [[சுற்றோட்டத் தொகுதி]]யுடன் இணைந்து செயற்படுகின்றது.
 
 [[மூச்சுத் தொகுதி]]யைக் கொண்டிருக்கும் [[மனிதன்|மனிதனைப்]] போன்ற [[முதுகெலும்பி]]களின் மூச்சியக்கத்தில் நான்கு நிலைகள் காணப்படுகின்றன.
 
 * '''[[மூச்சுவிடல்]]''': இது வெளியில் இருந்து [[ஆக்சிசன்]] செறிவு கூடிய [[காற்று|வளி]] மூக்குத் துவாரங்கள், மூச்சுக்குழாய் வழியாக [[நுரையீரல்|நுரையீரலில்]] உள்ள [[காற்றுச் சிற்றறை]]களுக்கு (நுண்ணறைகளுக்கு) எடுத்துச் செல்லப்படுதலையும், பின்னர் நுரையீரலில் இருந்து [[காபனீரொட்சைட்டு]] செறிவு கூடிய வளி மூக்கினூடாக வெளிக்கொண்டு வரப்படுவதையும் குறிக்கும். இவை மூச்சிழுத்தல் (inhalation), மூச்செறிதல் (exhalation) எனப்படும் ஒன்றுவிட்டு ஒன்றாக நிகழும் ஒரு உடற்றொழிலியல் பொறிமுறையைக் குறிக்கும். [[நெஞ்சறை|மார்பறையில்]] ஏற்படும் அழுத்த மாற்றங்களால் இந்த மூச்சிழுத்தலும், மூச்செறிதலும் நடைபெறும். மார்பறையின் முன்புறம் [[மார்பெலும்பு]]ம், பின்புறம் [[முள்ளந்தண்டு வடம்|முதுகெலும்புத் தொடரும்]], பக்கங்களில் [[விலா எலும்பு]]களும், கீழ்ப்புறமாக [[பிரிமென்றகடு|பிரிமென்றகடு அல்லது உதரவிதானமும்]] (diaphragm) அமைந்துள்ளது. விலா எலும்புகளிடையே வெளிப்புற, உட்புற விலா எலும்பிடைத் [[தசை]]கள் உள்ளன. இத்தசைகளின் இயக்கத்தால் மார்பறையின் கொள்ளளவை அதிகரிக்கவும் குறைக்கவும் இயலும். மார்பறையில் அடிப்பரப்பினை உதரவிதானம் மூடியுள்ளது. மூச்சுவிடல் நிகழ்ச்சி மார்பறையை விரிவடையச் செய்வதாலும் குறுக்குவதாலும் நடைபெறும்.&lt;ref&gt;{{cite web | url=http://people.eku.edu/ritchisong/301notes6.htm | title=Human Physiology, Respiration | accessdate=செப்டம்பர் 23, 2015}}&lt;/ref&gt;&lt;ref&gt;{{cite web | url=http://www.humankinetics.com/excerpts/excerpts/learn-the-anatomy-and-physiology-of-the-muscles-involved-in-breathing | title=Anatomy and physiology of muscles involved in breathing | publisher=This is an excerpt from Breathe Strong, Perform Better by Alison McConnell. | work=HK Rewards | accessdate=செப்டம்பர் 23, 2015}}&lt;/ref&gt;
 * '''நுரையீரலில் வளிமப் பரிமாற்றம்''': நுரையீரலின் காற்றுச் சிற்றறைகளுக்கும், அங்கே காணப்படும் குருதி [[மயிர்த்துளைக் குழாய்]]களுக்கும் (capillary) இடையில் நடைபெறும் வளிமப் பரிமாற்றமாகும்.
 * '''வளிமம் கொண்டு செல்லல்''': நுரையீரலுக்கு குருதி வழங்கும் குருதி நுண்துளைகளில் இருந்து ஆக்சிசன் செறிவு கூடிய [[குருதி]]யானது, [[குருதிச் சுற்றோட்டத்தொகுதி]]யினூடாக, உறுப்புக்களிலுள்ள மயிர்த்துளைக் குழாய்களுக்கு கடத்தப்படுதலும், பின்னர் அங்கிருந்து காபனீரொட்சைட்டு செறிவு கூடிய குருதி நுரையீரலுக்கு கடத்தப்படுவதுமாகும்.
 * '''அக வளிமப் பரிமாற்றம்''': உறுப்புக்களுக்கு குருதியை வழங்கும் குருதி மயிர்த்துளைக் குழாய்களுக்கும், உறுப்பிலுள்ள [[இழையம்|இழையங்கள்]] அல்லது [[உயிரணு]]க்களுக்கும் இடையின் நிகழும் வளிமப் பரிமாற்றமாகும். உயிரணுக்களிலுள்ள [[இழைமணி]]களிலேயே, இறுதியில் குருதியிலிருந்து ஆக்சிசனைப் பெற்று, [[குளுக்கோசு|குளுக்கோசை]] வளர்சிதை மாற்றத்திற்குட்படுத்தி உடலுக்குத் தேவையான ஆற்றலைப் பெறுவதுடன், காபனீரொட்சைட்டை வெளியேற்றும் [[உயிரணு ஆற்றல் பரிமாற்றம்|உயிரணு ஆற்றல் பரிமாற்றமும்]] (Cellular respiration) நிகழ்கின்றது.&lt;ref&gt;{{cite web|last=Bailey|first=Regina|title=Cellular Respiration|url=http://biology.about.com/od/cellularprocesses/a/cellrespiration.htm}}&lt;/ref&gt;
 
 ==மேலும் பார்க்க:==
 * [[மூச்சுவிடல்]]
 * [[உயிரணு ஆற்றல் பரிமாற்றம்]]
 * [[மூச்சுத் தொகுதி]]
 * [[சுவாசக் கட்டுப்பாடு]]
 * [[வளிமப் பரிமாற்றம்]]
 
 ==மேற்கோள்கள்==
 {{Reflist}}